Diari Oficial de la Generalitat Valenciana


Sumari del DOGV 5097, del 21-09-2005 (2005/10442)

RESOLUCIÓ de 13 de setembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni d'assistència jurídica entre el Consell de la Generalitat Valenciana (Presidència de la Generalitat, Gabinet Jurídic) i la Societat Projectes Temàtics de la Comunitat Valenciana, SA, Societat Unipersonal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5097

Data del DOGV
:   21-09-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/10226


Data del document
:   13-09-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * assessor jurídic
    * Dret administratiu

RESOLUCIÓ de 13 de setembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni d'assistència jurídica entre el Consell de la Generalitat Valenciana (Presidència de la Generalitat, Gabinet Jurídic) i la Societat Projectes Temàtics de la Comunitat Valenciana, SA, Societat Unipersonal. [2005/X10199]
  
Subscrit, després de la tramitació prèvia reglamentària, entre el Consell de la Generalitat Valenciana (Presidència de la Generalitat, Gabinet Jurídic) i la Societat Projectes Temàtics de la Comunitat Valenciana, SA. Societat Unipersonal, el 29 de juny de 2005, un Conveni d'assistència jurídica, i d'acord amb els criteris d'oportunitat al·legats per l'òrgan gestor (Gabinet Jurídic), cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0433/2005, i que figura com a annex d'esta resolució.
  
València, 13 de setembre de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI D'ASSISTÈNCIA JURÍDICA ENTRE EL CONSELL DE LA GENERALITAT (PRESIDÈNCIA DE LA GENERALITAT, GABINET JURÍDIC) I LA SOCIETAT DE PROJECTES TEMÀTICS DE LA COMUNITAT VALENCIANA, SA, SOCIETAT UNIPERSONAL.
  
València, 29 de juny de 2005
  
Reunits:
  
D'una part, Víctor Campos Guinot, vicepresident del Consell, actuant en nom y representació del Consell de la Generalitat, facultat per a este acte en funció del que disposa l'Acord del Consell de la Generalitat de data 11 de febrer de 2005.
  
D'una altra, Felipe Codina Bellés, amb domicili en València, Plaça del Temple nº 6, 4ª planta i amb DNI/NIF nº 28.964.587-Z, actuant en nom i representació de la Mercantil Societat Projectes Temàtics de la Comunitat Valenciana, SA, Sociedad Unipersonal, amb domicili social a la ciutat d'Alacant, Passeig Doctor Gadea nº 10, inscrita en el Registre Mercantil d'Alacant, al tom 1972, foli 28, Secció 8, fulla A-41.590, inscripció 36ª, amb NIF nº A-53158077, en la seua qualitat d'apoderat de l'esmentada mercantil. Està facultat per a este acte en funció del que disposa l'Acord del Consell d'Administració en la seua reunió del 29 de març de 2004, elevat a públic en escriptura autoritzada davant el notari de Benidorm José Ramón Rius Mestre, el dia 27 d'abril de 2004, sota el nº 996 del seu protocol, inscrita en el Registre Mercantil d'Alacant sota la inscripció 49, de l'escriptura del qual transcric el pertinent:
  
Manifesten:
  
Primer
  
El Gabinet Jurídic de la Generalitat, integrat en la Secretaria Autonòmica de Política Institucional, de la Presidència de la Generalitat, es el centre que té legalment atribuïdes les competències d'assessorament en dret i representació i defensa en juí de la Generalitat. A estos efectes, el Gabinet Jurídic de la Generalitat disposa dels elements personals i mitjans materials adequats per a dur a terme la dita funció.
  
Segon
  
La Societat Projectes Temàtics de la Comunitat Valenciana, SAU, està interessada que el Gabinet Jurídic de la Generalitat li preste assistència jurídica, amb la mateixa extensió i en els mateixos termes en què li la proporciona al Consell de la Generalitat.
  
Tercer
  
A fi de regular les condicions de prestació d'esta assistència jurídica en la forma prevista per l'ordenament jurídic, els compareixent subscriuen el present conveni, d'acord amb les següents
  
Clàusules:
  
Primera
  
De conformitat amb el que disposa l'article 22 del decreto 27/2001, de 30 de gener, del Consell de la Generalitat, d'Organització i Règim de Funcionament dels Servicis Jurídics de la Generalitat, per mitjà de la subscripció del present conveni, el Gabinet Jurídic de la Generalitat prestarà assistència jurídica a la Societat Projectes Temàtics de la Comunitat Valenciana, SAU, per mitjà dels lletrats integrats en tal òrgan. L'assistència jurídica comprendrà tant l'assessorament en dret, a través de l'Àrea Jurídica de la Conselleria d'Economia, Hisenda i Ocupació, com la representació i defensa en juí davant de qualssevol ordes jurisdiccionals, per mitjà dels servicis central del Gabinet Jurídic de la Generalitat, en els mateixos termes previstos per a l'assistència jurídica al Consell de la Generalitat.
  
L'assistència jurídica a què es refereix el present conv
  
eni està sotmesa plenament a les normes de dret administratiu, sense que afecte les relacions de servici del personal adscrit al Gabinet Jurídic de la Generalitat.
  
Segona
  
Sense perjuí del que disposa la clàusula anterior, la Societat Projectes Temàtics de la Comunitat Valenciana, SAU, es reserva la facultat de ser assessorada, representada i defesa per advocat i, si és el cas, procurador, especialment designats a este efecte conforme a les normes processals comunes, sense perjuí que l'assistència jurídica externa que, si és el cas, vullga contractar-se haja de subjectar-se a les condicions establides en el Decret 127/2004, de 30 de juliol.
  
Tercera
  
La petició d'informes jurídics es canalitzarà a través de l'Àrea Jurídica de la Conselleria d'Economia, Hisenda i Ocupació. La gestió dels expedients que comporten actuacions en qualsevol orde jurisdiccional queda encomanda a l'Àrea d'Assumptes Contenciosos del Gabinet Jurídic de la Generalitat.
  
Aquells expedients que hagen de donar lloc a autoritzacions de l'òrgan competent de la Societat Projectes Temàtics de la Comunitat Valenciana, SAU, per a demanar, querellar-se o interposar recursos o accions judicials hauran de ser remesos prèviament, per al seu informe, a l'Àrea d'Assessorament Jurídic del Gabinet Jurídic de al Generalitat.
  
Quarta
  
Tots els òrgans de la Societat Projectes Temàtics de la Comunitat Valenciana, SAU, hauran de prestar la col·laboració precisa per a la realització de les funcions d'assistència jurídica requerides, amb la celeritat exigida en cada moment. A este efecte, l'entitat designarà un representant de la mateixa que assumirà les funcions de coordinació i relació amb els lletrats del Gabinet Jurídic actuants.
  
Quinta
  
El present conveni té una duració d'un any; no obstant, s'entendrà prorrogat tàcitament si no hi ha una denuncia expressa de qualsevol de les parts comunicada amb una antelació de tres mesos.
  
Sexta
  
Com a contraprestació del servici d'assistència jurídica a què se referix el present conveni, la Societat Projectes Temàtics de la Comunitat Valenciana, SAU, satisfarà al Gabinet Jurídic de la Generalitat la quantitat de 3600 euros anuals, pagadores per terceres parts en els cinc primers dies naturals dels mesos d'abril, agost i desembre de cada any, i serà actualitzada anualment d'acord amb la variació de l'IPC.
  
La quantitat anual a acordar, abans citada, podrà ser objecte de revisió al cap del primer any de vigència i de mutu acord entre les parts, en funció del número i la importància dels assumptes.
  
La compensació a què es referix la present clàusula podrà generar crèdit pel seu import en els estats de despeses corresponent a la Presidència de la Generalitat. A este efecte, i una vegada acreditat l'ingrés en el Tresor Públic de la referida compensació econòmica, la Conselleria d'Economia, Hisenda i Ocupació tramitarà l'oportú expedient de modificació pressupostària per tal concepte.
  
Sèptima
  
En els processos en què existisquen condemnes en costos, s'aplicaran les regles següents:
  
- Quan el condemnat en costos siga la Societat Projectes Temàtics de la Comunitat Valenciana, SAU, li correspondrà l'abonament de les causades a la part contrària.
  
- Quan la condemnada en costos siga la part contrària, l'import des causats a la Societat Projectes Temàtics de la Comunitat Valenciana, SAU, s'ingressarà a favor del Gabinet Jurídic de la Generalitat, donant-li la destinació i els efectes previstos en la clàusula anterior.
  
Octava
  
El present conveni té naturalesa administrativa. El coneixement de totes les qüestions que puguen sorgir entorn a la seua interpretació, modificació, resolució i efectes correspondrà a la jurisdicció contenciosa administrativa.
  
Perquè conste i en prova de conformitat, firmen el present conveni en triplicat exemplar, al lloc i en la data indicats en l'encapçalament.
  
El vicepresident del Consell,
  
VÍCTOR CAMPOS GUINOT
  
Per la Societat de Projectes Temàtics de la Comunitat Valenciana, SAU,